Ivan Visin
Ivan Visin, znan i kao Ivo Vizin (Prčanj, 1806 – 1868) je bio hrvatski pomorac i istraživač. Šesti je profesionalni morepolovac iza Magellana koji je oplovio svijet. Nakon Tome Skalice prvi je Hrvat koji je oplovio Zemlju.

Biografija 
Ivan Visin je rođen 1806. u Prčanju, u katoličkoj obitelji porijeklom iz Istre, u vrijeme okupacije Boke kotorske od strane Francuskog carstva, kada su u Dalmaciji uspostavljene Ilirske pokrajine. Pomorsku karijeru započeo je sa dvanaest godina (1818) kao "brodski mali" na jedrenjacima, te je ispit za kapetana položio u austrijskom Trstu. Zajedno sa poručnikom Federicom Bellavitom i devet članova posade otisnuo je se 11. veljače 1852. brikom Splendido, pod habsburškom zastavom, iz Antwerpena na put oko svijeta. Brod je bio dugačak trideset metara sa 311 tona tereta, izgrađen po Visinovoj narudžbi u brodogradilištu Andrije Zanona u Rijeci. 

Splendido je plovio rutom prema zapadu prenoseći terete: Antwerpen – Rt Horn – Valparaiso – San Francisco – Melbourne – Honolulu – Sydney – Singapur – Bangkok – Hongkong – Rt dobre nade – Plymouth – Trst. U 1853. na putu za Kinu posada se uspješno obranila od gusarskog napada a zatim je brik preživio dva tajfuna. Iz Singapura brod je otplovio natrag za Europu, vjerojatno sa teretom porculana.

U Trst je stigao 30. kolovoza 1859. godine. Neposredno po povratku Visin je postao počasni građanin grada Trsta. Njegov pothvat je imao povijesnu važnosti za Austrijsko Carstvo, zbog čega je ga car Franjo Josip odlikovao bijelom počasnom zastavom, najvećom nagradom za zasluge u trgovačkom brodarstvu i Viteškim carskim križem reda Franje Josipa. Odlikovanje je danas izloženo u crkvi Rođenja Blažene Djevice Marije u Prčanju. 

Federico Bellavista je bio jedini od odlazeće posade koji se vratio kući sa Visinom i također je odlikovan od cara Franje Josipa. Napisao je izvještaj na dvanaest stranica o putovanju Splendida. Zatim će stupiti u službu Austrijskog Lloyda i umrijeti u Odesi u svojim pedesetim.

Bilješke

Izvori

Bibliografija 
 
  

Hrvatski istraživači
Hrvatski pomorci
Hrvati u Crnoj Gori